google/wiki40b huggingface dataset:
Ruterørsopp

Kjennetegn

Ruterørsopp er en middels stor rørsopp med en olivengrønn eller grågrønn hatt som er 2-9 cm i diameter. Hattehuden er som oftest filtaktig elelr fløyelslodden. Den er matt heller enn skinnende og tørr. Hattehuden kan sprekke i et karminrødt, ruteliknende mønster hos eldre sopp. Sopphodet varierer fra halvkuleformet via hvelvet til flat. Rørlaget er gult til røråpningene, og under hatten har den derfor en gjennomført gul farge som kan bli svakt blågrønn ved trykk. Sporepulveret er olivengrønt.
Stilken er gul øverst, og blir rødere nedover stilken, helt nederst hvit. Den er enten jevn eller smalere nederst mot røttene. Stilken til en ruterrørsopp er typisk 3-10 cm høy og 0,5-1,5 cm tykk. Kjøttet er blekgult bortsett fra under hattehuden, der det er rødt. Kjøttet kan blåne ved overskjæring. Lukten er svak og smaken mild.
Ruterørsopp kan minne om fløyelsrørsopp. Forskjellen er i hovedsak den røde fargen under hattehuden, som fløyelsopp ikke har. Lukten er søtlig på fløyelsrørsopp, mens den er mer beskjeden hos ruterørsopp. Begge soppene er spiselige.
Christian Cannabich

Liv

Etter at Karl Theodor ble utnevnt til kurfyrst av Bayern og flyttet til München, flyttet Cannabich med og forsatte å lede orkesteret der. Wolfgang Amadeus Mozart bodde i huset hans og underviste Cannabichs datter i klaverspill. Han dediserte Sonate KV 309 til henne. I et brev til faren bemerket Mozart «Jeg kan ikke beskrive hvor god venn Cannabich er for meg.»
Etter 1790 ble lønna til Cannabich skåret ned til en tredel og han foretok flere konsertreiser for å spe på inntektene. Han døde i Frankfurt am Main mens han besøkte sønnen Carl, også han var komponist.
Store halvakse

Den store halvakse er innen geometri brukt til å beskrive dimensjonene til ellipser og hyperbler.
Lucia Popp

Liv og virke

Popp var av slovakisk, mährisk, tysk og rumensk avstamming. Faren var ingeniør, moren sopransanger. Etter et avbrutt medisinstudium studerte hun drama ved høyskolen for utøvende kunst i Bratislava og spilte i to spillefilmer, i 1957 og i 1962/63. Det var først etter at Anna Hrušovská hørte henne synge under en forestilling av Molières Le Bourgeois gentilhomme og tilbød henne sangtimer at Popp begynte å studere musikk. Hun studerte sang ved konservatoriene i Bratislava og Praha og ble uteksaminert i 1963. Opprinnelig ble hun regnet som mezzosopran, men stemmen endret seg til snart til en langt høyere tessitura.
Debuten ved operaen i Bratislava 1963 skjedde som Nattens Dronning i Mozarts Tryllefløyten. Herbert von Karajan engasjerte henne umiddelbart ved Wiener Staatsoper. Til å begynne med sang hun bare Nattens Dronning, en rolle som snart gav henne tilgang til operaverdenes største scener. Senere sang hun også andre subrette- og koloraturroller, eksempelvis Blonde i Die Entführung aus dem Serail og Adele i Die Fledermaus. Etter at stemmen hadde mørknet noe, utvidet hun repertoaret til mer lyriske og ungdommelig-dramatiske roller som Pamina i Tryllefløyten, Eva i Die Meistersinger von Nürnberg og Daphne i Daphne. Popp var en autoritet på tsjekkiske roller, et eksempel er innsatsen hennes i en innspilling av Janáčeks opera Den lure lille reven med Wienerfilharmonikerne under ledelse av Charles Mackerras (1986). 
Lucia Popp var også en etterspurt lieder- og konsertsanger. Som liedsanger overbeviste hun med en kontrollert ekspressivitet, og hun var i stand til å forene en vakker tone med en uttrykksfull gestalting.
Popps sangkunst er dokumentert på en lang rekke opera-, konsert- og liedinnspillinger. I 2007 plasserte BBC Music Magazine henne som nummer sju på ei liste over tidenes tjue største sopraner som det finnes innspillinger av.
I 1979 ble Lucia Popp utnevnt til Kammersängerin i Wien, og i 1983 utnevnte Bayerische Staatsoper i München  henne til Bayerische Kammersängerin.
Popp var på høyden av sin karriere da hun døde av en uhelbredelig hjernesvulst i 1993, bare 54 år gammel. Hun  er gravlagt på Slávičie údolie i Bratislava.
Biskopstien (Tønsberg)

Navnekonflikt

Inntil 2011 het gaten Bispeveien. Den ble omdøpt til Biskopstien for å unngå konflikt med Bispeveien som er navnet på fylkesvei 35 nordover fra Ås i Tønsberg.
Dekorasjonsmaleri

Dekorasjonsmaleri er en sjanger innen malerkunsten der hensikten med malingen kun er å være til utsmykning. Den har røtter tilbake til Bibelens og Koranens forbud mot avbilding av levende vesener, men har senere utviklet seg til også å omfatte slike ting. Dekorasjonsmaleriet ble i motsetning til staffelimaleriet malt rett på vegg eller gjenstand.
Dekorasjonsmaling i malerfaget i dag omfatter teknikker som stopling, forgylling, sjablongmaling og annet. Art Dêco er en stilretning som mest assosieres til arkitektur og pyntegjenstander.

Historie

Mye av det som i dag kan oppfattes som ren dekorasjon har tidligere hatt en hensikt og bruksfunksjon. Dekorasjonsmaleriet kunne være fortellende, kommemorerende (til minne om), være et uttrykk for rikdom eller annen form for makt. For eksempel kunne en fortelling bli videreført og formidlet med detaljer som hadde til hensikt å forbedre det visuelle inntrykket. Hensikten var i dette tilfelle å dekorere, å gjøre fortellingen mer levende uten å forandre på selve innholdet.
Dekorasjoner i Asia synes å ha vært i form av utskjæringer (ofte hogd i stein), tegninger og etterhvert tresnitt, mens maling har vært en mer perifer sak.
De fleste bevarte bilder fra Egypt synes å ha hatt narrative (fortellende) hensikter. Grekernes dekorasjoner er bare bevart i form av innbrente motiver på vaser, mens tekster fra romertiden kan tyde på at man noen steder dekorerte søyler med påmalte vinranker. Veggbilder fra Pompeii kan ha vert «blott til lyst».
Dekorasjoner i jødedom og tidlig islam har bestått av stiliserte blomstermotiver, meander, akantusranker og, som slottet Alhambra viser; vakkert fremstilte (kalligraferte) tekster fra Koranen støpt eller hogget ut som veggfliser.
Renessansen i Europa førte til at mange rikfolk hadde behov for dekorasjoner i hjemmene. Trompe l'oeil-teknikken lå spesielt godt til rette for å tilføye «ekstra» søyler, dører og vinduer i ellers intetsigende rom. Stilleben er malerier på plate eller lerret med motiver som i seg selv var dekorative, selv om en del kunstnere la inn moralske påminnelser om død og livets forgjengelighet i bildene sine.
Mer vanlige mennesker måtte nøye seg med å få dekorert skap og lignende. På 1700- tallet og utover var dette så vanlig, at dekorasjonsmaler ble en undergren av maleryrket. I Norge hadde man omreisende bygdekunstnere som dekorerte, og etterhvert utviklet rosemalingen, mens andre, som Peder Balke startet sin karriere med å male klassisk inspirerte motiver på vegger og dørfyllinger på storgårdene nær hjemstedet. I tillegg til rosemaling og ornamentikk, var også marmorering og ådring (imitasjon av tre) typiske former for dekorasjonsmaleri her til lands.
Tapinoschema

Utseende

Middelsstore, noe brede gullbasser uten metallisk glans. Dekkvingene er læraktig rynkete, svarte eller gulbrune. Pronotum kan være brunrødt.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Artene er utbredt i Australia.
Alojzije Stepinac

Bakgrunn

Stepinac studerte ved landbruksskolen i Zagreb, før han under første verdenskrig ble offiser i den østerriksk-ungarske hær. Endelig studerte han teologi og filosofi ved det pavelige universitetet Gregoriana og tok doktorgrad i begge disipliner.

Prest, erkebiskop

Han ble presteviet 26. oktober 1930 i Roma. Han var deretter virksom som prest i Zagreb. Etter at flere kandidater til stillingen som koadjutorerkebiskop var blitt avvist av politiske grunner, utnevnte pave Pius XI ham til dette embedet i 1934, selv om han ennå ikke hadde oppnådd den kanonisk foreskrevne alder på førti år. Han ble konsekrert av erkebiskop Anton Bauer i Zagreb samme år. Tre år senere, i 1937, etterfulgte Stepinac Bauer som erkebiskop.

Etterkrigstiden

I september 1946 ble han arrestert av det jugoslaviske kommunistiske regime og etter en tvilsom rettergang ble han den 11. oktober 1946 dømt til 16 års fengsel, på grunn av hans angivelige samarbeide med den kroatiske Ustasja-regjeringen. Han satt i fengsel frem til 1951, og ble holdt som fange resten av sitt liv, etter 1951 i husarrest i Krašić.
Han ble kreert til kardinal av pave Pius XII i 1953 mens han satt i husarrest, men aldri tillatt reise til Roma for å motta den røde kardinalsbiretten. Han ble også nektet å reise for å delta på konklavet i 1958.
Stepinac døde av blodkreft i 1960, etter å ha blitt nektet ordentlig legebehandling av kommunistregimet. Det ble også hevdet at det var funnet giftrester i blodet hans, men liket ble aldri frigitt for en uavhengig undersøkelse. Dette førte til at Den katolske kirke erklærte ham som martyr.
Den kommunistisk-jugoslaviske dommen ble erklært ugyldig og forfølgelsen av Stepinac fordømt av det kroatiske parlamentet den 14. februar 1992, kort etter at landet var blitt uavhengig igjen.
Pave Johannes Paul II saligkåret ham i 1998. Dette høstet kritikk i noen kretser, spesielt i Serbia hvor Stepinac fremdeles er kontroversiell på grunn av sin rolle under Ustasja-styret.
Tarabya

Tarabya (osmantyrkisk: Tarabiye) er et gammelt stasområde i det istanbulske distrikt Sarıyer, på den europeiske bredd mot Bosporos, ved Yeniköy og Kireçburnu.
Sultan Selim II likte å nyte fiskeretter i dette området og bad sin storvesir, Sokollu Mehmed Pasha, om å bygge et palass der som han kunne tilbringe somrene på. Det antas at sultan Selim II var den som kalte sitt palass Tarabiye, som er et tyrkisk innlånt ord fra gresk (Therapia, θεραπεία) og betyr «behag, nytelse», og navnet gikk så over til nabolaget (Tarabya).
Diverse monumentale bygninger huset ambassader og diplomatresidenser og sommerhus fra den tid Konstantinopel var rikets hovedstad. Mange er fremdeles på diplomatiets hender, tilknyttet de samme landenes konsulater i Istanbul.
Her var det også mange yalıer, gjerne av tre, mede ved stranden mot Bosporos.
Bonginkosi Dlamini

Bonginkosi Dlamini (født i Johannesburg, Sør-Afrika) er en sørafrikansk poet, musiker, skuespiller og programleder.
Dlamini er programleder på et program sendt av South African Broadcasting Corporation. Gjennom hans lyrikk skriver Dlamini blant annet om hvor stolt han er over Sør-Afrikas mange unike språk, inkludert afrikaans, et språk som er svært likt nederlandsk. Dlamini har også spilt i den Oscar-vinnende filmen Tsotsi som ble lansert i november 2005. Dlamini ble ofte stemplet som apolitisk, ofte forbundet med utvikling av personlig rikdom, og hans livsstil som var mest lik en gangster-stil.
BarnsBeste

BarnsBeste er et offentlig kompetansenettverk som arbeider for at folk som jobber i hjelpeapparatet skal se og ivareta barna når foreldrene opplever sykdom, skade eller rusmiddelavhengighet. Nettverket ble åpnet 2. juni 2008 av Helse- og omsorgsdepartementet og det er Helse Sør-Øst/Sørlandet sykehus HF som leder arbeidet.
BarnsBestes hovedoppgave er å samle, systematisere og formidle kunnskap, erfaringer og gode samhandlingstiltak i arbeidet med barn som pårørende. BarnsBeste skal også ta initiativ til forskning og fagutvikling. Nettverket skal formidle god praksis fra praksisfeltet, bringe videre oppdatert kunnskap og metodikk fra kunnskapsfeltet og bygger nettverk mellom folk som kan utgjøre en forskjell for barn som pårørende.
Khitansk liten skrift

Khitansk liten skrift var et av to khitanske skriftsystemer som ble benyttet til å skrive det utdødde språket khitansk. Skriften ble skapt omkring 924 eller 925 av Yelü Diela med basis i det uighurske arabiske alfabet. Den ble brukt frem til det 12. århundre av khitanere som skapte Liao-dynastiet i det nordøstlige Kina. Khitansk ble også skrevet med khitansk stor skrift. Begge skriftsystemene fortsatte å være i bruk til en viss grad av jursjenerne i flere tiår etter Liao-dynastiets fall, inntil de skapte sin egen skrift. Khitansk liten skrift finnes ofetst på epitafiumer og monumenter, selv om det også finnes andre fragmenter.
NTB-språket

NTB-språket er en språkbok som lenge har vært i bruk i Norsk Telegrambyrå og i norske pressekretser, basert på NTBs egen språknorm. Boka er todelt; en regeldel med språkråd om rettskrivning og grammatikk og en ordliste med rundt 22 000 oppslagsord.
Første utgave kom i 2007 med Anna Nesje som redaktør. Boka kom i ny utgave i 2012 med Rune Wikstøl som redaktør.
Tidligere hadde NTB publisert boka NTBs språkregler, som kom i 1995.
Begrepet «NTB-språket» brukes også om selve NTB-språknormen.
Wilmersdorf

Historie

Landsbyen nær Berlin ble første gang nevnt i 1293 som Wilmerstorff. Fra 1850-tallet utviklet Wilmersdorf seg til et boligområde og ble i 1920 del av Berlin. Inntil sammenslåingen i 2001 fantes det en selvstendig bydel (Bezirk) av Berlin kalt Wilmersdorf. Denne omfattet i tillegg til området Wilmersdorf også områdene Halensee, Schmargendorf og Grunewald.
Under Mykonos-attentatet i Wilmersdorf 17. september 1992 ble fire kurdiske eksilpolitikere drept på oppdrag fra de iranske hemmelige tjenestene.
Fylkesvei 402 (Telemark)

Fylkesvei 402 (Fv402) i Telemark gikk mellom Løkedalen i Fyresdal og fylkesgrensen ved Nesvatn. Veien var 16,0 km lang.
2019 ble veien del av fylkesvei 3384.
Pustertal

Pustertal (italiensk Val Pusteria) er en av Tirols største daler og en av Alpenes viktigste ferdselsårer. Dalen strekker seg i vest–øst-retning fra Brixen og til Lienz. Det italienske delen av Pustertal er også navnet på et distrikt i provinsen Syd-Tirol.
Pustertal er et sjeldent eksempel på en dal som ikke skifter navn ved et pass eller vannskille (se også Wipptal). I vest er Pustertal således dalen til elven Rienz (italiensk Rienza), som drenerer vestover til Eisack (Isarco). I øst er den derimot dalen til Drau (Drava), som drenerer østover til Donau. Vannskillet mellom disse to elvene er ikke noen fjellpass, men et forholdsvis flatt platå (Toblacher Feld).
Siden 1920 er Pustertal delt ca. 4 km vest for Sillian mellom Italia (Syd-Tirol) og Østerrike (Øst-Tirol). Men også dalens vestlige del er overveiende tyskspråklig (92 %).
Viktige tettsteder i Pustertal er, fra vest til øst, Brixen (Bressanone, som ikke ligger i, men ved inngangen til Pustertal), Bruneck (Brunico), Welsberg (Monguelfo), Toblach (Dobbiaco), Innichen (San Candido), Sillian, Mittewald og Lienz.
Byene ligger mellom 559 og 1256 moh.
Pustertal begrenses av mektige fjell på begge sider: I nord ligger Sentral-Alpene med Zillertal-Alpene (opptil 3510 m), Hohe Tauern og Defereggengebirge; i syd Dolomittene, som også når over 3000 m. Pustertal har flere sidedaler, de største er Tauferer Ahrntal i nord, og det nesten rent ladinskspråklige Val Badia (tysk Gader- eller Abteital) i syd.

Historie

Fra 788 utgjorde Pustertal en gau i Frankerriket. På denne tiden var dalen fremdeles ladinsktalende i vest og slavisktalende i øst. Gauene ble forvaltet av gaugrever, men lite er kjent om hvem disse var før det 11. århundre, da grevene ble stilt av huset Spanheim. I 1091 ble fyrstbiskopen av Brixen innsatt som Pustertals greve av keiser Henrik IV. I løpet av 1200-tallet klarte grevene av Tirol og Görz å overta mesteparten av fyrstbiskopens territorier. Da dette grevskapet ble delt i 1271, falt Pustertal til den görziske linjen og forble ved denne frem til 1500. Dalen omfattet imidlertid en rekke geistlige enklaver som lå under fyrst(erke)biskopene av Brixen (Assling, Bruneck, Val Badia) respektive Freising (Innichen). Disse kom ikke til Tirol før i 1803.
Amniscites

Utseende

Middelsstore, kraftige, mørkt brunspraglete trebukker. Antennene er betydelig lengre enn kroppen. Pronotum er rundet uten tenner på sidene, dekkvingene har markerte "skuldre" og er tilsmalnende bakover. På beina er lårene markert klubbeformede.

Utbredelse

Slekten er utbredt i Mellom- og Sør-Amerika, fra Costa Rica i  nord til Bolivia i sør.
Den sosialistiske føderale republikken Jugoslavia

Opprettelsen

31. januar 1946 ble den nye grunnloven for Den føderale folkerepublikken Jugoslavia vedtatt. Den var bygd opp etter mønster av den sovjetiske grunnloven, og etablerte seks konstitusjonelle republikker og to autonome provinser, og bestod av Bosnia-Hercegovina, Kroatia, Nord-Makedonia, Montenegro, Serbia og Slovenia. Alle er i dag selvstendige stater. 
Dessuten ble det innenfor Serbias reduserte grenser, etablert to provinser, som fikk begrensede autonome rettigheter: Vojvodina og Kosovo og Metohija.
Landet tok etter hvert avstand fra Sovjet (Tito brøt offisielt med Stalin i 1948) og bygde sin egen sosialisme under Titos sterke politiske ledelse. Landet kritiserte åpent de andre østblokklandene og Sovjet. Samtidig var man like kritisk overfor NATO. Sammen med flere andre land startet man i 1961 De alliansefrie staters organisasjon; dette forble landets offisielle tilhørighet til landet opphørte. 
I 1963 byttet nasjonen navn til Den sosialistiske føderale republikken Jugoslavia, og Tito ble utnevnt til «president for livet». 
I 1974 fikk de to provinsene Vojvodina og Kosovo utvidet indre selvstyre og flere statsrettslige rettigheter innenfor føderasjonen. Det samme fikk republikkene Bosnia-Hercegovina og Montenegro. Samtidig ble albansk og ungarsk anerkjent som offisielle minoritetsspråk, og språket i Bosnia og Montenegro ble endret til en variant basert på det lokale språket og ikke på standardene fra Zagreb og Beograd. 
I SFRJ hadde hver republikk og provins sin egen grunnlov, høyesterett, parlament, president og statsminister. På toppen av den jugoslaviske regjeringen satt president Tito, den føderale statsministeren og det føderale parlamentet. Kommunistpartiet var også en viktig maktfaktor. Presidentene for hver republikk og provins, og presidenten for sentralkomiteen hadde innflytelse.
Tito var den viktigste og mektigste personen i landet, deretter kom statsministrene og presidentene i republikkene og provinsene, og deretter presidentene for kommunistpartiene. Mange mennesker led under hans mistillit til dem. Slobodan Penezić Krcun, sjef for det hemmelige politiet i Serbia, døde i en omstridt bilulykke etter han hadde begynt å klage på politikken til Tito. Innenriksministeren Aleksandar Ranković mistet alle sine titler og rettigheter etter en større uenighet med Tito angående statens politikk. 
Undertrykkingen av nasjonale identiteter eskalerte etter den såkalte «Kroatiske våren» i 1970 – 1971, da studenter i Zagreb arrangerte demonstrasjoner for større sivile rettigheter og friheter og for større kroatisk selvstyre. Regimet dempet de offentlige protestene og fengslet lederne, men mange viktige kroatiske representanter støttet i stillhet denne saken. Derfor ble en ny grunnlov vedtatt i 1974, og denne gav flere rettigheter til de individuelle republikkene og provinsene. Ifølge denne grunnloven kunne republikkene ta flere avgjørelser selv, deriblant løsrivelse fra føderasjonen.
Bueskyting

Bueskyting er skyting med pil og bue.

Norske utøvere

Per I. Pahlm fra Hordaland ble i 2015 verdensmester og tok gull i VM i 3D-bueskyting i Italia..
Tidekraft

Tidekrefter oppstår i et inhomogent gravitasjonsfelt. Forskjellige deler av et himmellegeme eller massivt objekt som befinner seg i et slikt felt, vil dermed bli utsatt for ulike gravitasjonskrefter som vil forandre legemets form. 
Navnet kommer fra fenomenet med tidevann på Jorden der Månens tiltrekkingskraft på havets vann har ulik størrelse på den siden som er nærmest Månen sammenlignet med den siden som befinner seg på den andre siden. Dermed skapes en nivåforskjell på havoverflaten som flytter seg med jordrotasjonen og oppleves som flo og fjære. 
Fenomenet er imidlertid mer generelt ettersom gravitasjonenfeltet utenfor en masse ifølge Newtons gravitasjonslov avtar med kvadratet av avstanden til massen og rettet mot denne. Dermed utsettes i prinsipp alle himmellegemer for varierende grad av tidekrefter når de befinner seg i nærheten av andre, massive objekt. Av den grunn utøver også for eksempel Solen tidekrefter på Jorden. Men på grunn av den store avstanden er disse noe svakere enn de fra Månen. 
Tidekrefter påvirker også samlinger av himmellegemer, slik som stjernehoper og galakser, når de utsettes for gravitasjonen fra andre lignende og nærliggende samlinger. Når to galakser kolliderer med hverandre, vil tidekreftene påvirke deres form. Likedan vil en komet bli slitt i stykker når den havner innenfor Roche-grensen til et annet himmellegeme.  Dobbeltstjerner som roterer nær hverandre, vil få en utdradd ellipsoideform. Tidekreftene utenfor sorte hull kan bli ekstremt sterke og rive i stykker andre legemer som kommer i nærheten og eventuelt medføre at restene blir slukt opp av det sorte hullet.
Prionoryctes

Utseende

Middelsstore, kraftige, høyt hvelvede, blankt svarte hornbiller. Hos denne slekten er det ganske liten ytre forskjell mellom kjønnene, begge kjønn mangler horn. Oversiden er kraftig punktert.

Utbredelse

Slekten er utbredt i Afrika.
Afriqiyah Airways

Ulykker

Den 12. mai 2010 styrtet Afriqiyah Airways Flight 771, bestående av en Airbus A330-200 på veg fra Johannesburg til London, under mellomlanding ved Tripoli internasjonale lufthavn. Ulykken drepte 103 mennesker, hvorav 92 passasjerer og et mannskap på elleve. Ett barn skal ha overlevd ulykken.
Indie

Indie er en forkortelse for engelsk independent, som betyr «uavhengig». I utgangspunktet var indie en betegnelse på musikk av artister som var på uavhengige plateselskaper, eller ikke på plateselskaper i det hele tatt. Begrepet brukes også om indiefilmer, det vil si spillefilmer som er produsert av små, uavhengige filmselskaper.
I en artikkel om indiemusikknettstedet Pitchfork skriver TIME at «indie har blitt en fellesnevner som antyder mindre hvordan musikken høres ut og mer hvordan typen menneske som hører på det er».

Indiemusikk

Opprinnelig ble indie brukt utelukkende om band på små, uavhengige selskaper, noe som tilsier at sjangeren omfattet en mengde musikkstiler, særlig ulike undersjangre innen rocke- og popmusikken. Et uavhengig plateselskap (indie record label) er et selskap som ikke hører til et stort selskap. Virgin er et stort selskap, mens Creation er uavhengig, for å ta et eksempel.
Etter hvert har indierock og indie pop, og for den saks skyld bare indie, blitt egne sjangre uten at artistene trenger å være på små selskaper. På 1980-tallet ble betegnelsene indie og alternativ rock brukt om hverandre om rock som ikke var kommersiell, eller fulgte andre retninger enn det som var vanlig på den tida. Utover 1990-tallet ble indie dratt opp av undergrunnen ved hjelp av store band som Nirvana og Pearl Jam.
Det er, av flere grunner, vanskelig å definere sjangeren indie musikalsk. Når det gjelder indierock og indiepop, kan man si at musikken i hovedsak er gitardrevet, og kan omfatte andre sjangere som britpop, madchester, tweepop, emo, støyrock og grunge. Band som ofte nevnes i forbindelse med indie-sjangeren er amerikanske Pixies og britiske The Smiths. Innenfor sjangeren elektronika finnes det også ulike indieband.

Indie i Norge

I Norge har indiepop pop og indierock hatt spredt suksess. Indiepopbandet Highasakite slo gjennom i 2014 og har markert seg internasjonalt. Ida Marias musikk kan også kalles indie.
Plane Crazy

Plane Crazy er en 6 minutter lang animasjonsfilm fra USA. Den ble utgitt av Walt Disney Company i mars 1928. Dette er den første Mikke Mus-filmen, og den handler om Mikke Mus som lager et fly og Minni blir selvsagt invitert med.
Bycanistes

Etymologi

Slektsnavnet Bycanistes følger av det greske uttrykket bukanistēs (βυκανιστης = trompetist og refererer nok til den eiendommelige lyden som skapes av resonanskammeret til den store hjelmen (hornet, trumpeten) disse artene har, som dessuten er svært lydhøre. B. bucinator er typearten.
Korsør amt

Korsør amt ble opprettet 1662 og opphørte som en del av reformen av 1793.